Aleksandr Fatkullin – Wikipedia
Aleksandr Fatkullin
Aleksandr Fatkullin (s. 22. marraskuuta 1961) on venäläinen entinen jääkiekkopuolustaja, joka pelasi rightin puolelta.
Syntynyt 22. marraskuuta 1961
Lempinimi Sasha
Pääsarjaura 1983–2002
Seurat Sibir Novosibirsk (USSR)
Spartak Moskova (USSR)
Krylja Sovetov (USSR/RSL)
Jokipojat (I-div.)
SaPKo (II-/I-div.)
Titaanit (II-/I-div.)
TsSKA Moskova (RSL)
KooKoo (II-div.)
HK MGU Moskova (EEHL)
Fatkullin aloitti uransa kaudella 1983–1984 kasvattajaseurassaan Sibir Novosibirskissä. Joukkue putosi heti hänen tulokaskautensa jälkeen Neuvostoliiton pääsarjasta sarjatasoa alemmas. Fatkullin pelasi kauden siellä ja siirtyi sen jälkeen kaudeksi 1985–1986 Spartak Moskovan riveihin. Kesken kauden 1989–1990 hän vaihtoi Spartakista Krylja Sovetoviin. Fatkullin siirtyi kauden 1991–1992 lopulla sieltä Sveitsin Nationalliga A:n EHC Churin riveihin, jossa hän ehti pelata vain kaksi ottelua.
Kaudeksi 1992–1993 Fatkullin siirtyi Suomeen ja pelasi kauden II-divisioonaa SaPKon riveissä. Hän kuului joukkueen parhaimmistoon ja tekikin kauden aikana 42 ottelussa tehot 29+46=75. SaPKo nousi seuraavaksi kaudeksi I-divisioonaan. "Sasha" pelasi myös yhden ottelun sarjatasoa ylempänä Jokipojissa.
Noin I-divisioonakauden 1993–1994 puolessa välissä Fatkullin siirtyi SaPKosta samassa sarjassa pelanneeseen Kokkolan Hermekseen. Kaudeksi 1994–1995 hän siirtyi pelaamaan II-divisioonaa Kotkan Titaaneihin ja oli nostamassa joukkuetta I-divisioonaan keväällä 1995. Fatkullin pelasi Titaaneissa kaksi seuraavaa kautta.
Fatkullin palasi kotimaahansa kaudeksi 1997–1998 ja aloitti kauden TsSKA Moskovan riveissä. Hän palasi sieltä seitsemän ottelun jälkeen takaisin Suomeen ja SaPKon riveihin. Kymmenen SaPKo-ottelun jälkeen Fatkullin siirtyi sarjatasoa alemmas Kouvolan KooKoon riveihin.
Kevään 1998 jälkeen Fatkullin on pelannut vain kaudella 2001–2002 Itä-Euroopan liigaa HK MGU Moskovan joukkuessa, jossa hänen uransa päättyi. Fatkullin pelasi Neuvostoliiton ja Venäjän pääsarjassa yhteensä 270 ottelua tehoin 29+71=100 ja keräsi niissä 269 jäähyminuuttia.
Aleksandr Fatkullin Eurohockey-sivustolla (englanniksi)
Aleksandr Fatkullin The Internet Hockey Databasessa (HockeyDB.com) (englanniksi)
Aleksandr Fatkullin Elite Prospects -verkkosivustolla (englanniksi)
Noudettu kohteesta https://fi.wikipedia.org/w/index.php?title=Aleksandr_Fatkullin&oldid=16506828
Viimeksi muokattu 25. toukokuuta 2017 kello 20.32